A Bizottság 919/2004/EK rendelete
(2004. április 29.)
a 2003/2004-es szállítási időszakra vonatkozóan az AKCS-jegyzőkönyv és az Indiával kötött megállapodás alapján behozatalra kerülő nádcukor tekintetében a szállítási kötelezettségek módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukor piacának közös szervezéséről szóló, 2001. június 19-i 1260/2001/EK tanácsi rendeletre [1], és különösen annak 22. cikke (2) bekezdésére és 39. cikke (6) bekezdésére,
mivel:
(1) A 737/2004/EK bizottsági rendelet [2] módosította a 443/2004/EK bizottsági rendeletben [3] meghatározott szállítási kötelezettségeket a 2003/2004-es szállítási időszakra vonatkozóan az AKCS-jegyzőkönyv és az Indiával kötött megállapodás alapján behozatalra kerülő nádcukor tekintetében.
(2) A 2003/2004., 2004/2005. és 2005/2006. gazdasági évre bizonyos vámkontingensek és kedvezményes megállapodások szerinti nádcukor-behozatalra vonatkozó részletes alkalmazási szabályok megállapításáról, valamint az 1464/95/EK és a 779/96/EK rendelet módosításáról szóló, 2003. június 30-i 1159/2003/EK bizottsági rendelet [4] 9. cikkének (2) bekezdése meghatározza, hogy egy tagállam vagy egy exportáló ország kérésére és kellően indokolt különleges esetek megoldására a Bizottság módosíthatja az 1159/2003/EK rendelet 9. cikkének (1) bekezdésében meghatározott szállítási kötelezettségeket.
(3) A Mauritiusi Köztársaság kérte a szállítási kötelezettségei egy részének a 2003/2004-es szállítási időszakról a 2004/2005-ös szállítási időszakra történő átvitelét azon okból, hogy a 2004. március 5-én 25376 tonna preferenciális cukorra kibocsátott importengedélyt annak tulajdonosa elvesztette, és az elveszett engedély pótlására ugyanazon tulajdonosnak egy másikat bocsátottak ki. Ez a helyzet azt eredményezte, hogy az egyes vámkontingensek és preferenciális megállapodások céljára a nádcukorra vonatkozó importengedélyek odaítéléséről szóló, 2004. április 6-i 647/2004/EK bizottsági rendelet [5] elfogadását követően felfüggesztésre került Mauritiusról a cukor behozatala, mivel az engedélykérelmek meghaladták a 2003/2004-es szállítási időszakra vonatkozó szállítási kötelezettséget.
(4) Ezért az AKCS-cukorról szóló 3. jegyzőkönyvben [6] előírt kötelezettségek teljesíthetősége érdekében módosítani kell a 2003/2004-es szállítási időszak vonatkozásában Mauritius számára rögzített szállítási kötelezettségeket.
(5) Mauritius 2004/2005-ös szállítási időszakra vonatkozó szállítási kötelezettségéből 25376 tonna pereferenciális cukornak a 2003/2004-es szállítási időszakra történő átvitele nem fogja megzavarni az 1260/2001/EK rendelet 39. cikkében említett ellátási rendszert, és az átvitt mennyiséget a 2004/2005-ös időszakra könyvelik el, feltéve, hogy igazolják, hogy az elvesztett engedélyt ténylegesen soha nem használták fel.
(6) Az e rendeletben előírt intézkedések összhangban vannak a Cukorpiaci Irányítóbizottság véleményével,
ELFOGADTA EZT A RENDELETET:
1. cikk
Az 1701 KN-kód alá tartozó, fehércukor-egyenértékben kifejezett és az AKCS-jegyzőkönyv és az Indiával kötött megállapodás szerződő feleinek országából származó termékek behozatalára vonatkozó, a 737/2004/EK rendelet mellékletében minden egyes exportáló ország tekintetében meghatározott szállítási kötelezettségek ezennel az e rendelet mellékletében bemutatott módon módosulnak.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. április 29-én.